# 2. Mulleres e arte

## Glosario

## Internet

Definición:

  Rede informática mundial, descentralizada, formada pola conexión directa entre computadoras mediante un protocolo especial de comunicación.

Exemplo:

  Hai lugares nos que aínda non se ten acceso a Internet.

## Veracidade

Definición:

  Calidade de veraz, é dicir, do que se axusta á verdade ou á realidade.

Exemplo:

  Durante a investigación analizaron a veracidade dos feitos.

# Luces, cámara...acción

No último reto descubrimos a importancia de facer visible ás mulleres no mundo da arte. Descubrimos a Georgia O'Keeffe e a súa pintura chea de cor e forza, e tamén visitamos a exposición Maestras no Museo Thyssen, onde vimos cadros pintados por grandes mulleres ao longo da historia.

Pero a arte non é só pintura! Xa falamos das diferentes disciplinas artísticas, e este novo reto consistirá en poñer en xogo tamén á música e o cine, dándolle relevancia a todas esas mulleres que durante moitos anos tiveron dificultades para ser recoñecidas como directoras, actrices, compositoras ou cantantes. Recordemos primeiro que músicas e que directoras de cine coñecemos.

## Lectura facilitada

No último reto descubrimos algo importante.

Falamos de visibilizar ás mulleres no mundo da arte.

Aprendemos quen foi Georgia O'Keeffe.

Vimos as súas pinturas con moita cor e forza.

Visitamos a exposición Maestras no Museo Thyssen.

Nesta exposición vimos cadros pintados por mulleres.

Pero a arte é máis que pintura!

Hai moitas disciplinas artísticas.

Agora falamos de música e cine.

Queremos descubrir mulleres que foron:

-directoras

-actrices

-compositoras

-cantantes

Primeiro, lembra que músicas e directoras de cine coñeces.

## Audio

audio/wav

## Apoio visual

# Banco de mulleres

É o momento de comezar a investigar.

Creade equipos de catro persoas e buscade información sobre mulleres que, ao longo da historia, dedicáranse á música ou ao cine.

Podedes investigar sobre mulleres que desempeñaran distintas funcións dentro da disciplina artística musical ou audiovisual, como por exemplo:

- compositoras

- directoras de orquestra

- actrices, directoras de cine

- intérpretes de diferentes instrumentos

- guionistas

- produtoras

Para realizalo podes axudarte da seguinte ficha para cubrir.

Podes descargar este documento en PDF premendo a imaxe, ou en ODP.

Se o precisas, consulta có profesorado o xeito de cubrila.

Máis adiante, unha vez teñades o banco de mulleres creado, con calma, escolleredes unha desas mulleres.

Despois, afondaredes algo máis na súa historia e na súa arte, e comezaredes a traballar coa vosa protagonista.

Esta será a protagonista da vosa curta de animación.

## Lectura facilitada

Comeza a investigar!

Creade equipos de catro persoas.

Buscade información sobre mulleres dedicadas á música ou ao cine.

Hai mulleres con distintas funcións.

Poden ser:

- compositoras

- directoras de orquestra

- actrices, directoras de cine

- intérpretes de diferentes instrumentos

- guionistas

- produtoras

Para realizalo podes axudarte da seguinte ficha.

Podes descargar este documento en pdf premendo a imaxe, ou en odp.

Se o precisas, consulta có profesorado o xeito de cubrila.

Despois escolleredes unha desas mulleres con calma.

Esa muller é a protagonista da curta de animación no voso reto.

## Audio

audio/wav

## Lembrade

- Os equipos que fagades agora serán os mesmos para todo o reto. Pouco a pouco realizaredes diferentes actividades encamiñadas a rematar con éxito a vosa curtametraxe.

- Para conseguir información podedes consultar os libros da biblioteca ou facer buscas online, sempre asegurándonos da veracidade da información.

## Lectura facilitada

Os equipos serán os mesmos para todo o reto.

Hai diferentes actividades para realizar a curtametraxe.

Infórmate e consulta os libros da biblioteca.

Busca na Internet e asegúrate da veracidade da información.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)