# 1.2. Organizámonos

## Glosario

## Abstracta (arte)

Definición:

  Estilo de arte que non representa a realidade de xeito obxectivo e suxire un enfoque distinto das cousas.

Exemplo:

  A arte abstracta comezou a inicios do século XX.

## Art Déco

Definición:

  Estilo artístico con influencia nas artes a partir do 1920. Afectou ás artes decorativas como a arquitectura e ás artes visuais como a pintura.

Exemplo:

  A Art Déco deixou obras moi importantes que reflicten as características propias do estilo.

## Butai (escenario)

Definición:

  É unha palabra en xaponés. Bu significa danza, e tai escenario. É un pequeno teatro de madeira.

Exemplo:

  O butai estaba cuberto con teas de cores.

## Kamishibai

Definición:

  É unha palabra en xaponés que significa “ẗeatro de papel”. Xeito de contar contos na cultura xaponesa.

Exemplo:

  Os nenos e nenas acoden a ver como lle contan un conto nun kamishibai cada sábado.

## Modernismo

Definición:

  Corrente artística e cultural que achegaba novas ideas e aspectos innovadores en torno aos séculos XIX e XX.

Exemplo:

  Algunhas obras que pertencen ao modernismo foron moi coñecidas.

## Scratch

Definición:

  É unha ferramenta que utiliza a linguaxe de programación por bloques coa que se pode realizar distintas accións como crear xogos, mesturar sons ou animacións entre outras.

Exemplo:

  Aprenderon a crear un xogo sen dificultade porque Scratch utiliza unha linguaxe sinxela.

## Stop motion

Definición:

  Palabra en inglés coa se coñece o proceso de creación de animacións fotografando obxectos, con pequenos cambios de posición, que ao montalas semella que están en movemento.

Exemplo:

  Para realizar a montaxe de stop motion utilicei unha aplicación informática.

## Storyboard

Definición:

  É unha representación gráfica das ideas principais das escenas dun vídeo.

Exemplo:

  Antes de elaborar o filme creouse un storyboard para elaborar paso a paso as distintas escenas .

# Os pasos que seguiremos

Para a elaboración do reto final, chegado o momento, será necesario que escollades unha técnica de animación de entre as seguintes:

## Opcion 1

-Stop Motion que consiste en sacar moitas fotos dun obxecto ou personaxe mentres se move pouco a pouco. Cando xuntamos todas as fotos e as reproducimos rápido, parece que o obxecto se move só, coma nunha película máxica.

## Opción 2

-Kamishibai que é unha forma de contar historias que vén do Xapón e significa "teatro de papel". Trátase dunha maneira especial de narrar contos usando debuxos grandes, que se van cambiando dentro dun pequeno teatro de madeira chamado butai.

## Opción 3

-Animación dixital que permite crear debuxos que se moven, como os que vemos nas películas animadas ou nos videoxogos. Antes, os debuxos facíanse en papel un a un, pero agora usamos ordenadores para facelos de forma máis rápida e precisa. Empregaremos Scratch, que é unha ferramenta moi sinxela e divertida para crear animacións e pequenos xogos sen necesidade de saber programar con códigos difíciles.

Os seguintes pasos serven para planificar a historia:

- Primeiro crearemos un guión con diálogos e descricións e despois a historia quedará plasmada nun storyboard.
- Unha vez listo o guión e o storyboard, é hora de crear os elementos visuais que darán vida á nosa curta.
- Dependendo da técnica escollida (kamishibai, stop motion ou Scratch), necesitaremos debuxar, modelar ou programar os personaxes e decorados.

En todo o proceso, teremos en conta aspectos relacionados con distintos estilos artísticos e técnicas que se traballarán, sen esquecer, que o noso reto servirá para visibilizar e pór en valor ás mulleres na historia da arte.

Que vos parecen as propostas?

Valorade en grupo cal vos parece máis interesante.

## Lectura facilitada

Pasos para facer a nosa historia.

1. Escribir a historia: faremos un guión con diálogos e descricións do que pasa.

2. Debuxar a historia: pasaremos o guión a debuxos nun storyboard.

3. Crear as imaxes: faremos os debuxos ou figuras que se verán na nosa película.

Dependendo da técnica (kamishibai, stop m otion ou Scratch), debuxaremos, faremos figuras con plastilina ou programaremos no ordenador.

A nosa película axudará a que a xente coñeza o traballo das mulleres na historia da arte.

Que vos parecen estas ideas?

Falade en grupo e elixide a que máis vos guste.

# Cando rematemos o reto

1. Coñeceremos conceptos básicos da arte e do cine.

2. Teremos empregado distintas técnicas de cine e deseño, como o uso de distintos materiais e os pasos para elaborar unha curtametraxe de animación.

3. Coñeceremos o papel relevante das mulleres na historia da música.

4. Seremos conscientes da importancia dos fondos e os elementos para crear unha curta de animación.

5. Coñeceremos os oficios relacionados co mundo do cine.

6. Valoraremos a importancia da historia da arte aprendendo sobre a vida de Georgia O'Keeffe e os distintos estilos cos que ela traballou, como o Art-déco, o Modernismo e a Arte Abstracta.

## Lectura facilitada

Que vamos a aprender?

- Descubrir cosas novas sobre arte e o cine.

- Usar técnicas de cine, debuxo e pintura.

- Traballar con distintos materiais e pasos para elaborar unha curtametraxe de animación.

- Aprender sobre mulleres importante na historia da música.

- Entender que os fondos e as cousas que se ven na película son importantes

- Coñecer os diferentes traballos no cine.

- Saber por que a historia da arte é importante.

- Coñecer os estilos de arte que usaba a artista Georgia O'Keeffe (Art Déco, modernismo e Arte abstracta).

# Diario de aprendizaxe

Na primeira fase deste reto convén reflexionar sobre o que ides aprender e para que vos servirá, e para iso utilizaremos o diario de aprendizaxe.

En ocasións o voso traballo será individual en outras ocasións en grupo.

Prestade moita atención ao que facedes, axudaravos a entender mellor todo e finalmente superar o reto proposto.

Si necesitades axuda sabedes que contades co apoio do profesorado.

## Lectura facilitada

Esta é a primeira fase deste reto.

Agora reflexiona sobre o que aprendes e para que.

Utilizade o diario de aprendizaxe.

Lembra que o traballo é individual e en grupo.

Atende ao que fas e entende como chegar ao reto proposto.

Si necesitades axuda sabes que contas co apoio do profesorado.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)